Blog

Definisaun kona ba Blog

 Weblog ou babain ema bolu blog, agora dadaun famouso tebes iha mundo no mos iha Timor-Leste. Blog hanesan ponte transformasaun hobby ne'ebe mak kapaas ho nia valor positivo nune'e mos bele hetan informasaun no kolega barak liu tan iha mundo teknologia. Blog agora dadaun ne'e sai hanesan situs privadu ne'ebe bele uja hodi hakerek esperiensia privadu, no mos halo'o promosaun bisnis ne'ebe ita iha, e bele mos fahe matenek liu husi blog. 
Blog ou Web blog hanesan promosaun moris digital ne'ebe mak avansadu husi loron ba loron. Iha internet, blog prepara gratuita ba sese deit, inklu dezenu, hosting e ate funsaun seluk ne'ebe mak bele halo'o ita nia blog kapaas liu tan e fasil atu halo'o publikasaun. 
Blog fo-foun uja husi ema artista no selebriti sira deit tamba iha tempu ne'eba kuandu atu kria blog persija orsamentu barak, kompostu husi nia dezenu, Domain, selu Hosting no nia manutensaun ba blog. Iha parte seluk persija mos konesimentu klean kona ba Language Programming hanesan PHP no MySQL. Maibe hare ba kondisaun ne'ebe avansadu tebes, ikus-ikus ne'e iha ona situs barak mak prepara ona blog gratuita no la persija konesimentu klean kona ba Language programming. Agora dadaun iha fasilitator barak mak prepara ona situs no blog ho gratuita, hanesan blogger, blogdrive, blogsome, wordpress nst, no ida famouso liu mak blogger.com ne'ebe mak utilijador barak liu tamba fasil atu maneija nia template tuir nescesidade. Iha ne'e sei halo'o esplikasaun kona ba blogger deit tamba blog ida ne'e mak famouso liu iha mundo, ema barak uja blog ida ne'e tamba blog ida ne'e comfortable no fasil atu halo'o operasaun.

 Istoria kona ba Blog

  Blog primeira vez populariza husi blogger.com no nia nain mak Pyra Labs molok ikus mai
 Google sosa iha tinan 2002 liu ba, no iha tempu ne'eba iha mos aplikasaun-aplikasaun livre ne'ebe mak fo benefisiu ba hakerek nain blog ne'e rasik. 
Blog iha funsaun ba buat barak, komesa husi agenda privadu media publikasaun ba kampanya politika no mos ba iha programa-programa media no companha sira nian. Iha blog balu maneija husi ema ida deit maibe iha blog balu mos maneija husi hakerek nain barak. Iha blog barak mos iha fasilidade interaksaun ho nia visitor sira, hanesan uja Guest book ne'ebe mak fo biban ba nia vizitantes sira atu fo komentario kona ba konteudo husi posting ne'ebe mak publika ona, maibe iha balu mos la fasilita Guest book ou non interktif.